מרלה סוקולוף

מרלה לין סוקולוף (אנגלית: Marla Lynne Sokoloff ; נולדה ב-19 בדצמבר 1980) היא שחקנית וזמרת אמריקאית-יהודייה. מוכרת בעיקר בזכות תפקידה בתור לוסי האטצ׳ר בסדרת הדרמה המשפטית "הפרקליטים" (2004-1998) ובקומדיות "אחי איפה האוטו שלי" (2000), "הורמונים בפעולה" (2001) ו"אהבה מהצד" (2004).

ביוגרפיה
סוקולוף נולדה בסן פרנסיסקו, קליפורניה. אמה, סינדי (לבית זוסמן) הייתה מסעדנית ואביה הווארד, הוא רופא מומחה לרפואת רגליים. משפחתה יהודית ומקורה מרוסיה וגרמניה.

בגיל 14 עברה להתגורר עם משפחתה בלוס אנג'לס, למדה תיאטרון ומוזיקה ב"תיכון לוס אנג'לס לאומנויות".
זכתה להערכה על יכולותיה המוזיקליים בטקסים מטעם בית הספר, בהם שרה בין היתר את ההמנון האמריקאי.

קריירה 
בשנת 1993 החלה סוקולוף את דרכה עם שמונה הופעות בסדרה "צער גידול בנות" בתור ג'יה מאהן, חברתה של סטפאני טאנר, ושנתיים לאחר מכן עם שבע הופעות בסדרת הדרמה "שולחן לחמישה" בתור הסטודנטית ג'ודי לינץ'.

בשנת 1997 שיחקה בדמותה של גוון מרטין בסדרת הטלוויזיה קצרת הימים "Over the Top" ברשת ABC, לצדו של סטיב קארל. סוקולוף פרצה לתודעה בשנת 1998 בתפקיד משני בסדרת הדרמה המשפטית "הפרקליטים". בסדרה הופיעה במשך שש שנים בתפקיד לוסי האצ'ר, פקידת הקבלה של משרד עורכי הדין של בובי דונל ושותפיו.

בשנת 2000 שיחקה בקומדיית הנעורים "אחי איפה האוטו שלי", בתור וילמה, חברתו של צ'סטר גרינברג (שון ויליאם סקוט).
ב-2001 הופיעה בתפקיד ראשי בקומדיית הפשע "הורמונים בפעולה" בתור המעודדות הקנאית ליסה ג'נוש.

בשנת 2006 הוציאה סוקולוף את אלבום הסולו שלה " Grateful". האלבום מונה שמונה שירים אותם מבצעת סוקולוף בהופעות קטנות.

חיים אישיים 
סוקולוף יצאה עם השחקן ג'יימס פרנקו במשך חמש שנים לאחר שנפגשו על הסט של "כל מה שצריך" ב-1999.

בשנת 2004, היא החלה לצאת עם אלכס פורו (אנ'), המתופף של להקת הרוק האלקטרוני "Deadsy". הם נישאו ב-7 בנובמבר 2009, ולהם שלוש בנות שנולדו בפברואר 2012, במרץ 2015 ופברואר 2022.

פילמוגרפיה

קולנוע

טלוויזיה

קישורים חיצוניים

שחקניות קולנוע וטלוויזיה יהודיות אמריקאיות
שחקני קולנוע וטלוויזיה יהודים אמריקאים
שחקניות ילדות אמריקאיות
זמרות יהודיות אמריקאיות
זמרים יהודים אמריקאים
אמריקאים ממוצא גרמני-יהודי
אמריקאים ממוצא רוסי-יהודי
אמריקאיות שנולדו ב-1980
אמריקאים שנולדו ב-1980